Source: https://civilkontroll.com/mi-lesz-azokkal-akiknek-a-banki-tisztessegtelenseg-miatt-mar-arvereztek/
Timestamp: 2020-01-25 09:37:08
Document Index: 13200781

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ']

MI LESZ AZOKKAL, AKIKNEK A BANKI TISZTESSÉGTELENSÉG MIATT MÁR ÁRVEREZTEK? - Nemzeti Civil Kontroll
Mi történik azokkal a devizahitelesekkel, akiknek a házát a bank tisztességtelen magatartása miatt árverezték el?
A Kúria nyári döntésével még nem rendeződött el minden a devizahitelesek körül. Úgy érzi, hogy ön a legnagyobb vesztes? Ha igaza van, akkor januárban fordulatra számíthat. A reménytelen ügyek kerülnek a Kúria elé.
Mi történik azokkal a devizahitelesekkel, akiknek a házát a bank tisztességtelen magatartása miatt árverezték el? Elegendő ilyen esetben a pénzintézetnek csak az árfolyamrést és a törvénytelen kamatemeléseket visszafizetni? Vagy kártérítés is jár az adósnak?
S mi lesz azokkal, akikkel szemben a bank olyan törvénytelenséget követett el, hogy emiatt az egész szerződést végleg érvényteleníteni kell? Vagyis helyre kell állítani az eredeti állapotot, mintha soha nem is szerződtek volna? Kérdések sora vetődik fel: milyen árfolyamon kell elszámolniuk? A hitel felvételikor, vagyis alacsony svájci frank vagy euró árfolyamon? Ha igen, akkor az adós nagyon jól járhat, még akkor is, ha most hirtelen az összes hátralevő hitelét egy összegben ki kell fizetnie. (Egy áthidaló kölcsönnel megszabadulhat a rettenetes terhétől.) Vagy a mostani horrormagas árfolyamon kell visszaadnia a felvett összeget? Ha így lesz, akkor a banknak nagyon is megérte törvénytelenséget elkövetni, mert óriásit kaszál az ügyleten.
Erről – vagy valamely köztes megoldásról – dönt a Kúria jogegységi tanácsa az ünnepek után.
Wellmann György, a Kúria polgári kollégiumának elnöke a Válasz.hu-nak azt mondta, még januárban meghozzák az ezzel kapcsolatos jogegységi határozatot. Mindez azt jelenti, hogy a Kúria döntése éppúgy kötelező lesz a bankokra és az adósokra, mint a nyári határozat volt. – Válasz.hu
Árverezés Bankárbűnözés Dr. Wellmann György Kilakoltatás Kúria Polgári Kollégiuma Tisztességtelenség
ÁRFOLYAMKOCKÁZAT UTÁN JÖN A KAMATKOCKÁZAT
ÁRFOLYAMKOCKÁZAT UTÁN JÖN A KAMATKOCKÁZAT Az adósok örülhetnek, hogy ha forintra váltják a hitelüket - (már aki ennek örül a...